KURZUS: Közlekedés-gazdaságtan I.

MODUL: A gazdasági eredményesség általános mértékkategóriái a közlekedésben

10. lecke: A termelési költségek és az önköltségszámítás technikai elemei

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 72-78. oldalhoz tartozó tananyagot.
Ebben a leckében megismerkedik a költségfogalmak értelmezésével, a költségszámítás elemeivel, kalkulációs módszerekkel.
Figyelmesen olvassa el a leckéhez tartozó tananyagot, legyen tisztában a megjelölt, fogalmakkal, összefüggésekkel, azok gyakorlatban történő használatával.
A leckéhez tartozó fogalmak, összefüggések:
explicit költségek, implicit költségek, számviteli költségek, költség, globális költség, önköltség, controlling, költségnemek egyszerű-, összetett költség, alap- és járulékos költség, közvetlen- és közvetett költség, állandó- és változó költség, kalkuláció, osztókalkuláció, költségszámítás, költségnorma, pótlékoló kalkuláció,
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Pontosan ismerje a költség, mint közgazdasági fogalmat, annak többféle tartalmi formáját; Tudjon különbséget tenni az explicit és az implicit költségek között, a költség és kiadás között, Tudja megfogalmazni, hogy mit értünk költség, globális költség, önköltség alatt? Ismerje a költségszámítások információtartalmának általános felhasználási területeit, feladatát, célját; (mi a controlling?) Legyen tisztában a gyakorlatban elterjedt költségek csoportosításával, a költségnem-csoportok jellemzőivel; Mit értünk közvetlen és közvetett költségek alatt? Ismerje a kalkuláció fogalmát, feladatát, Ismerje az alkalmazható kalkulációs módszerek jellemző változatait, sajátosságait
Követelmények
A leckét akkor sikerült megfelelően elsajátítania, ha Ön képes
a költség fogalmát meghatározni, különbséget tenni jellemzői alapján az explicit és az implicit költségek között, a költség és kiadás között, meghatározni/kiválasztani, a költség, globális költség, önköltség fogalmakat jellemzőjük alapján felsorolni/kiválasztani a költségszámítások információtartalmának általános felhasználási területeit, feladatát, célját; a gyakorlatban elterjedt költségek illetve, a költségnem-csoportokat jellemzői alapján megnevezni/meghatározni; pontosan meghatározni a kalkuláció fogalmát, feladatát, Ismeretei alapján az alkalmazható kalkulációs módszerek tanult változatait, sajátosságait jellemezni, illetve jellemzői alapján felismerni.
Önellenőrző kérdések

| 1. Rendelje az alábbi (A-F) fogalmakhoz a megfelelő (a-f) meghatározásokat! A) Explicit ("kifejezett") költségek B) Implicit ("rejtett") költségek C) Számviteli költségek D) Költség E) Globális költség F) Önköltség a) azok az összegek, amelyek azáltal merülnek fel, hogy az adott termelés, szolgáltatás végzése érdekében a tőkebefektetés szükséges b) fajlagos költség, egységnyi termék, vagy szolgáltatás előállításához szükséges ráfordítás pénzértékben kifejezve. c) azok, amelyek egy adott időszak folyamán, a termeléssel, szolgáltatásokkal kapcsolatos számlákon, pénzügyi átutalásokon, kifizetésekben jelennek meg. d) a termeléshez, vagy egy szolgáltatás nyújtásához felhasznált összes ráfordítás (élő- Me és holt munka Mh) pénzben kifejezett értéke e) az adott időszakban felmerült, számvitelileg nyilvántartható folyó költségek. Lényegében az explicit költségek és az implicit költségek azon része, mely a hatályos számviteli törvények alapján "elszámolható". f) egy adott időszak alatt vagy meghatározott teljesítmény mennyiség (termék, szolgáltatás) előállításánál felmerült összes ráfordítás értéke.
2. Jelölje meg, hogy az alábbi állítások közül melyik hamis, melyik igaz!
A szervezetet átfogó controlling rendszerek működtetésének célja a pénzügyi ellenőrzés biztos és folyamatos információ bázisának megteremtése az irányítás számára. A pontos költséginformációk adnak biztos alapot a pénzügyi ellenőrzéshez. |
Elegendő a költségek alakulását a könyvviteli mérleg elkészítésénél áttekinteni. |
Az árak kialakításánál meghatározó szerepe van a ráfordítások értékének, a költségek teljes körű felmérésének, számbavételének. |
A költségek megállapítására csak az eredmény megállapításánál, a bevételekkel való összevetésnél van jelentősége. |
Az önköltség megállapításánál elegendő a közvetlen költségek figyelembe vétele. |
4. A felsorolt költségcsoportokhoz (a-e) rendelje hozzá a megfelelő költségeket (A-E)! A) Költségnemek B) Egyszerű és összetett költségek C) Alap- és mellék- (járulékos) költségek D) Közvetlen és közvetett költségek E) Állandó és változó költségek a) összetételük szerint b) megjelenési formájuk alapján c) tervezési, illetve elszámolási módjuk szerint d) a termelési volumenhez való viszonyuk alapján e) a termeléssel való kapcsolatuk szerint
5. Jelölje meg, hogy az alábbi állítások közül melyik az igaz és melyik a hamis!
Kalkuláció alatt szűkebb értelemben magát az önköltségszámítást értjük. |
Kalkuláció csak az önköltség becslésére szolgál. |
A kalkuláció készítésének időpontja szerint megkülönböztetünk előkalkulációt, közbenső kalkulációt, utókalkulációt. |
A kalkuláció időponttól függetlenül csak a közvetlen költségekkel foglalkozik. |
Költségviselő az, aki fizeti a ráfordításokat. |
Költséghely az a terület, ahová összegyűjtjük az összes költséget. |