KURZUS: Közlekedés-gazdaságtan I.

MODUL: Munkamegosztás és együttműködés a közlekedésgazdaságban

6. lecke: Munkamegosztás tervezése, gazdaságossági és hatékonysági vizsgálata

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 43-49. oldalhoz tartozó tananyagot.
Olvassa át figyelmesen a közlekedés minőségének értékelésére vonatkozó jellemzőket, szempontokat. Tekintse át a közlekedés rendszerfejlesztés nemzetgazdasági hatásait kifejező optimum-kritériumok összefüggéseit.
Tanulmányozza és ismerje meg a munkamegosztás alakításának elemzési módszereit, a termelési függvények alkalmazását.
A leckéhez tartozó fogalmak, összefüggések:
minőségi jellemzők, optimumkritérium, termelési függvények; CD függvény CES függvény CMS függvény erőforrás-produktum mátrix (EPM), közlekedési munkamegosztás direkt-indirekt módszerei
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Tanulmányozza a közlekedés minőségi és optimum-kritériumok jellemzőinek kapcsolatát, összefüggéseit; A közlekedési szolgáltatások minőségi ismérveinek egy lehetséges csoportosítását foglalja össze az alábbi 3.2. ábra. (A jegyzet 42. oldalán utalnak az ábrára.)
Közlekedési szolgáltatások minőségi ismérveinek költségben kifejezhető jellemzői
(Forrás: Borotvás Elemér: Közlekedésgazdaságtan Tankönyvkiadó Bp. 1991)
3.2. ábra
Tekintse át és értékelje a termelési függvények alkalmazásának lehetőségét a közlekedési munkamegosztás tervezésénél, Ismerje a termelési alapfüggvények három változatát (CD, CES, CMS) és a típusok jellemzőit, Tudja megfogalmazni, hogyan alkalmazható az erőforrás-produktum (EPM) mátrix, a rendelkezésre álló erőforrások optimalizálásánál, Tanulmányozza az alábbi komplex rendszermátrix táblázatot. (A jegyzet 46. oldalán utalnak a táblázatra.)
Komplex rendszermátrix
3.9. táblázat
Ismerje az indirekt és direkt módszerek feladatát, célját, továbbá a minimális költségek és a gazdasági-társadalmi hatékonyság elvét. Tekintse át az alábbi 3.3.ábra alapján az alágazatonkénti fajlagos költségek alakulását. (A jegyzet 48. oldalán utalnak az ábrára.)
Fajlagos költségek alakulása a szállítási távolság függvényében
3.3. ábra
Követelmények
A leckét akkor sikerült megfelelően elsajátítania, ha Ön képes
felismerni a termelési függvényeket jellemzői, paraméterei alapján, a termelési függvények Y(t); L(t); C(t) tényezőihez értékmutatóit hozzárendelni; megnevezni, hogy az EPM mit jelent, mire használják; hozzárendelni jellemzőit, a szektoriális,- az igénybevételi,- és realizálási operációs térhez; felismerni az indirekt és direkt módszerek alkalmazási célját, feladatát. Meghatározni/felismerni jellemzői alapján a minimális költségek és a gazdasági-társadalmi hatékonyság elvét.
Önellenőrző kérdések

| 1. Az alábbi függvény melyik általánosan használt termelési függvénytípust jelenti; Jelölje meg az alábbi válaszok közül a helyeset! Y(t)=a L (t) α C (t) β −m L(t)
| a CD függvényt,
| a CES függvényt,
| a CMS függvényt
| az előzőek közül egyiket sem
2. Jelölje meg az alábbiak közül azokat, amelyek a termelési függvényekből nyerhető információkat fejezik ki:
| a paraméterek tapasztalatokra épülő kifejezése,
| a tényezők differenciális és átlagos termelékenysége,
| a mindenkori érték minősítése,
| a verbális értékelés számszerűsítése,
| termelési rugalmasság,
| helyettesítési rugalmasság,
| a minőségre gyakorolt általános hatás súlyozása,
| az időtényező szerepének értékelése,
| állandó munkamennyiség mellett a tőke input-output adatai.
3. Az alábbiak közül jelölje meg azt a választ, amely legjobban jellemzi, hogy mit fejez ki az EPM!
| Az EPM; erőforrás- produktum marginális függvényét jelöli, amely a termelési függvények legelterjedtebb típusa, két független változót tartalmazó, kéttényezős függvények. A két magyarázó tényező a munka és a tőke.
| Az EPM; erőforrás - produktum mátrixot jelöli, elsősorban iparvállalatok termékszerkezetének optimalizálásánál használják kiegészítve a termékek piaci igényének minimum-maximum értékeivel.
| Az EPM; erőforrás- produktum mátrixot jelöli, amellyel elsősorban az iparvállalatok termelési és értékesítési maximumát lehet kiszámítani, előre jelezni.
4. "A(z) ............ az egyes szektorok termékösszetételének olyan halmazát tartalmazza, mely a piaci feltételeknek eleget tesz." Jelölje meg, hogy az alábbi válaszok közül melyik teszi igazzá a fenti mondatot!
| szektoriális operációs tér
| igénybevételi operációs tér
| realizálási operációs tér