KURZUS: Közlekedés-gazdaságtan I.

MODUL: Gazdasági tevékenység eredményességének értékelése

7. lecke: A gazdaságossági elemzések néhány módszertani kérdése

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 52-58. oldalhoz tartozó tananyagot.
Olvassa át figyelmesen a gazdaságossági elemzések módszertani kérdéseit, a gazdaságossági elemzések célját, feladatát. Tanulmányozza a döntési problématípusok és az elemzési módszerek kapcsolatát.
Ismerje meg a gazdaságossági elemzések alapkérdéseit, rendező elveit, az elemzési változatokat
A leckéhez tartozó fogalmak, összefüggések:
praxeológia,(racionális cselekvés logikájára épül) mint elmélet és módszertan; a legnagyobb termelékenység elve, az eszköztakarékosság elve, döntési problématípusok, "problématér" modell, gazdaságossági elemzések alapkérdései, elemzési munka fázisai, mutatószámok képzése; összeg típusú mutatók, differencia (különbség) mutatók, hányados típusú mutatók, mértékkategóriák.
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Olvassa át figyelmesen a racionális gazdálkodás elvének értelmezését, ismerje meg ennek során a praxeológia jelentését; Jegyezze meg a racionális gazdálkodás elvéhez tartozó; a legnagyobb termelékenység elve és az eszköztakarékosság elve jellemzőit, ismerje azok matematikai formuláját, Tudja megválaszolni, hogy mi a gazdasági elemzés célja, feladata, Az alábbi ábra alapján tanulmányozza/elemezze a "problématér modellt". (A jegyzet 53. oldalán hivatkoznak a 4.1. ábrára.)
R. A. Howard problématér modellje
4.1. ábra
Tekintse át a táblázat alapján a döntési problématípusok és az elemzési módszerek kapcsolatát, Ismerje meg a gazdaságossági elemzések alapkérdéseit és a döntés irányultságát az alábbi 4.2. ábra segítségével;
Az elemzés és a döntés alapkérdéseinek összefüggése
4.2. ábra
Fogalmazza meg, hogy a gazdasági elemzéseknél milyen általános kérdésekre keressük a választ, Tudja felsorolni és jellemezni az elemzési munka fázisait és a hozzá tartozó tevékenységi köröket az alábbi ábra segítségével. (A jegyzet 56. oldalán hivatkoznak a 4.4. ábrára.)
Az elemzési munka fázisai
4.4. ábra
Ismerje meg, és értékelje az összeg, a különbség és a hányados típusú mutatók információtartalmát, Tudja meghatározni, hogy mit értünk mértékkategóriák alatt, és hogyan értelmezhető az egymásra épülésük.
Követelmények
A leckét akkor sikerült megfelelően elsajátítania, ha Ön képes
meghatározni a legnagyobb termelékenység,- és az eszköztakarékosság elvét jellemzői alapján, és felismerni azok matematikai formuláját, jellemzői alapján megnevezni, hogy mi a gazdasági elemzés célja, feladata, a gazdasági döntések problématípusainak alapeseteit felsorolni, a tanult "problématér modell" alapján annak dimenzióit jellemzői alapján felismerni, megfogalmazni/megjelölni a gazdaságossági elemzések alapkérdéseit és a döntés irányultságát, különbséget tenni a gazdasági elemzések retrospektív (az előzményeket ismertető, visszatekintő) és prospektív (előretekintő) elemzések között, felsorolni és jellemezni az elemzési munka fázisait és a hozzá tartozó tevékenységi köröket meghatározni, felismerni és meghatározni az összeg,- a különbség- és a hányados típusú mutatók információtartalmát, jellemzői alapján meghatározni, hogy mit értünk mértékkategóriák alatt, felsorolni az egymással szoros kapcsolatban álló mértékkategóriákat.
Önellenőrző kérdések

| 1. Jelölje meg, hogy az alábbi állítások közül melyik hamis, melyik igaz!
Gazdasági tevékenységek értékelésénél kiindulási alap a költségek vizsgálata. |
A gazdasági tevékenység értékelésénél kiindulási alap annak vizsgálata, hogyan alakul a takarékos vagy racionális gazdálkodás elvének érvényesülése. |
2. Jelölje meg, hogy mit jelöl az alábbi matematikai kifejezés! E=f(R)→max⁡!
| az eszköztakarékosság elvét;
| a racionális gazdálkodás összefüggését, a maximális eredményesség függvényében
| a legnagyobb termelékenység elvét.
3. A legnagyobb termelékenység,- és az eszköztakarékosság elvének ismeretében válassza ki, hogy az alábbiak közül melyik a helyes válasz!
| A két alapelv együttesen alkalmazandó.
| Az alkalmazásnál figyelembe kell venni a megvalósítandó célt és a rendelkezésre álló erőforrásokat.
| A két alapelvet együttesen kell alkalmazni, de elsődleges az eszköztakarékosság elve.
| A két alapelvet együttesen kell alkalmazni, de elsődleges a legnagyobb termelékenység elve.
4. Rakja sorrendbe az elemzési munka egyes fázisait!
1. 2. 3. 4. 5. 6. |  |
5. Rakja sorrendbe az egymásra épülő mértékkategóriákat az információ tartalom szerint!
1. 2. 3. 4. |  |