KURZUS: Közlekedés-gazdaságtan I.

MODUL: A közlekedés társadalmi-gazdasági helye és szerepe

4. lecke: Közlekedés és logisztika

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 25-31. oldalhoz tartozó tananyagot.
Tanulmányozza és jegyezze meg a logisztika fogalmát, illetve annak értelmezését.
Ismerje meg a logisztikai rendszer funkcionális (működésbeli) részrendszereit, a termelésszervezés és logisztikai rendszerek kapcsolódásait.
A leckéhez tartozó fogalmak, összefüggések:
logisztika, szállítási lánc, RST (Rakodás-Szállítás-Tárolás) rendszer, disztribúció (elosztás, felosztás), fizikai mozgatási rendszer; helyhez kötött folyamatok szállítási folyamatok termelési átfutási idő, teljes átfutási idő, Az ellátási- a termelési- és az elosztási logisztika Az átfogó logisztikai elvek érvényesítésének módszerei: a JIT módszer, a kanban módszer, a MRP módszer, a nulla készlet módszere a logisztikai központok feladata
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Tekintse át a logisztika fogalmát, különböző meghatározásait, és jegyezze meg az egyes logisztikai rendszerek tevékenységi köreit, határterületeit. Ebben segít az alábbi 2.7. ábra.
Az egyes logisztikai rendszerek határterületei
2.7. ábra
Olvassa át figyelmesen és jegyezze meg az anyag- és termékáramlás rendszerszemléletű vizsgálatának néhány hazai előzményét: A szállítási lánc, Az RST, és a Disztribúció fogalmát, feladatkörét. Tekintse át a közlekedés helyét és szerepét a logisztikai folyamatban, amelyet az alábbi, 2.8. ábra is szemléltet:
A közlekedés helye a logisztikai láncban
2.8. ábra
Ismerje meg az anyag- és termékáramlás integrált tevékenységláncolatának részrendszereit (irányítási, információs és a fizikai mozgatási rendszer), A fizikai mozgatási rendszer megismeréséhez tekintse át az alábbi 2.9.ábrát, amely a fizikai mozgatási rendszer vázlatát szemlélteti:
A fizikai mozgatási rendszer vázlata
2.9. ábra
Elemezze a termelésszervezés és a logisztikai rendszerek kapcsolódásait, tegyen különbséget a termelési és a teljes átfutási idő között, (lásd: Siemens elemzések alapján 28. oldal) Emelje ki az integrált termelés, szervezés és logisztika legfontosabb kérdéseit. Tanulmányozza és jellemezze az ellátás teljes folyamatát átfogó logisztikai tevékenységet és szemléletet, az alábbi 2.10. ábra alapján, amely a hagyományos és az integrált logisztikai rendszerek sémáját szemlélteti.
A hagyományos és az integrált logisztikai rendszerek sémája
2.10. ábra
Tekintse át és tudja jellemezni az átfogó logisztikai elveket érvényesítő módszereket; mint a JIT, a Kanban, a MPR és a nulla készlet módszereket. Válaszoljon, hogy mi jellemzi a logisztikai központokat.
Követelmények
A leckét akkor sikerült megfelelően elsajátítania, ha Ön képes
példák alapján jellemezni az egyes logisztikai rendszerek tevékenységi köreit, határterületeit, és meghatározni a közlekedéssel való kapcsolatát, meghatározni és jellemezni a szállítási lánc, az RST, és a disztribúció fogalmát, feladatkörét. jellemzői alapján kiválasztani a logisztikai rendszer funkcionális részrendszereit, jellemzői alapján meghatározni az ellátási, a termelési és az elosztási logisztika feladatát, működési területét, felismerni és jellemzőjük alapján kiválasztani az átfogó logisztikai elveket érvényesítő; a JIT, a Kanban, a MPR és a nulla készlet módszereket. Meghatározni, hogy mi jellemzi a logisztikai központokat.
Önellenőrző kérdések

| 1. Miért került előtérbe az anyag és termékáramlás rendszerszemléletű kezelése?
A termelés és a tőke fokozott koncentrációja és centralizációja új termelési-gazdálkodási formákat hoz létre, melyek egyik jellemzője, hogy az elosztási-forgalmi folyamatok jelentősége növekszik és ezzel együtt a növekvő ráfordítások is egyre nagyobb figyelmet érdemelnek. |
Összhangba hozza az emberi gondolkodást a technikai lehetőségekkel. Választ ad az ember és a technológia kapcsolatrendszerére. |
2. Válassza ki az elosztási forgalmi ráfordítások gyors növekedésnek alapvető okait!
| Urbanizáció hatása
| Népesség növekedése
| Áruválaszték bővülése
| Széleskörű munkamegosztás a termelésben
| Globalizáció
| Kereskedelmi tevékenység térbeli és mennyiségi növekedése
| Közlekedés technika, technológiai fejlődése
| Termelés és fogyasztás térbeli elkülönülése
3. A meghatározásokról döntse el, hogy melyik igaz, melyik hamis!
A rendszerszemléletű közelítés automatikusan eredményezi az egész rendszer egységes működtetését. |
A társadalmi, csoport és egyéni érdekek különbözősége, elkülönült gazdasági érdekeltsége az újratermelési körfolyamatot is sajátos "racionalizálási" szakaszra bontja, és az egyes szakaszok "optimalizálását" tekinti elsődleges célnak. |
4. Értékelje a közlekedés és a logisztika kapcsolatát. Válassza ki a helyes állítást!
| Az anyag- és termékáramlásban meghatározó szerepe van a közlekedésnek.
| A közlekedés "másodlagossága" érvényesül. Önálló rendszerként a fellépő igényeket elégíti ki.
5. Válassza ki az egyes termelésszervezési eljárásokhoz tartozó jellemzőket JIT Kanban MRP Nulla készlet A) -módszernek a JIT operatív működtetésében van fontos szerepe. A termelési folyamatot önszabályozó körökre bontják, ahol a forrásként a szállító, termelő, nyelőként a felhasználó szerepel. A termékmozgás információit egy kártya tartalmazza. B) az "éppen időben" vagy más néven a "percrekész" módszer lényege, hogy a beszerzéstől a késztermék kibocsátásáig csak rövid távú keresletnek megfelelő mennyiségű termék mozgását készletezését engedi meg. A termelési programok kialakításának koncepciója: "termeld ma azt, amire holnap szükség van". C) -módszer akkor alkalmazható, ha a gyártási program (az igény) kellő időben ismert, az ellátás biztosítására elegendő idő áll rendelkezésre. Az anyagok, alkatrészek "percrekész" biztosítása megbízható forrásokat és teljes részletességgel kidolgozott ún. "finomprogramokat" igényel. D) -módszer lényegében a számítógépes információ-feldolgozás előnyeire épül. A számítógéppel integrált rugalmas gyártórendszerek (CIM) összekapcsolása a számítógéppel integrált logisztikai rendszerrel (CIL) előnye, hogy előre meghatározható, hogy milyen anyagból, alkatrészből, mikor és mennyi szükséges az aktuális rendelés teljesítéséhez.
6. Jelölje be az állítások alatt a kívánt választ! (1) Logisztikai központok - szolgáltató centrumok -, melyek a szállítás, a rakodás, a tárolás és az ezekhez kapcsolódó hagyományos feladatokon túlmenően, a szorosan vett termelési folyamathoz közvetve kapcsolódó egyéb feladatokat is ellátnak. (2) Önállóan gazdálkodó, kiépített infrastruktúrával rendelkező vállalkozások.
| A: Az első mondat igaz, a második is igaz, továbbá ok és okozati összefüggés van köztük.
| B: Az első mondat igaz, a második is igaz, de ok és okozati összefüggés nincs köztük
| C: Az első mondat igaz, a második hamis.
| D: Az első mondat hamis, a második igaz.
| E: Mindkét mondat önmagában is hamis.