KURZUS: Közlekedés-gazdaságtan I.

MODUL: Gazdasági tevékenység eredményességének értékelése

8. lecke: A gazdaságossági vizsgálatok néhány sajátossága

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 58-65. oldalhoz tartozó tananyagot.
Ebben a leckében a gazdaságossági vizsgálatok néhány sajátosságával ismerkedik meg. Ilyen a relatív jelleg, az időtényező szerepe, a gazdasági vizsgálatok megbízhatósága, a dinamikus számítások elemei. Ez utóbbi feldolgozásához segítséget nyújt, ha átnézi A közgazdaságtan alapfokon című kurzus azon leckéit, ahol a kamat-, a kamatos-kamatszámításokkal, a jelenérték, a diszkontálás, annuitással ... foglalkoztak
A leckéhez tartozó fogalmak, összefüggések:
relatív jelleg, szubjektivitás, "időtényező", egyszeri ráfordítás, folyamatos ráfordítás, diszkontálás, annuitás, jelenérték, statikus és dinamikus számítás, közelítő jelleg, intervallumos értékelés, valószínűségi becslés, rugalmassági vizsgálatok, tőkemegtérülés, kockázati faktor.
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Ismerje a gazdaságossági vizsgálatok relatív jellegének szempontjait, Tudja megfogalmazni, hogy milyen feltételek mellett és relációkban végezhetjük az összehasonlításokat, Ismerje az időtényező szerepét a gazdaságossági vizsgálatoknál, Tudjon választ adni arra, hogy hogyan kezelhetők együttesen az egyszeri és a folyamatos ráfordítások, Ismerje a gazdaságossági számítások főbb, általánosnak tekinthető hibaforrásait, Ismerje meg azokat a tényezőket, amelyek javítják a számítások megbízhatóságát! A dinamikus számítások alapeseteit (hatféle összefüggés) tudja jellemezni, matematikai formuláit értelmezni; Ismételje át a közgazdaságtanban tanultakat!
Követelmények
A leckét akkor sikerült megfelelően elsajátítania, ha Ön képes
felsorolni a gazdaságossági vizsgálatok relatív jellegének szempontjait, megfogalmazni/kiválasztani, hogy milyen feltételek mellett és relációkban végezhetjük az összehasonlításokat, jellemzői alapján meghatározni az időtényező szerepét a gazdaságossági vizsgálatoknál, választ adni arra, hogy hogyan kezelhetők az egyszeri és a folyamatos ráfordítások problémája, felsorolni a gazdaságossági számítások főbb, általánosnak tekinthető hibaforrásait, válaszolni arra, hogy melyek azok a tényezők, amelyek javítják a számítások megbízhatóságát a dinamikus számítások alapeseteit (hatféle összefüggés) jellemezni, illetve jellemzőjük alapján matematikai formuláikat (is) felismerni.
Önellenőrző kérdések

| 1. Döntse el az alábbi állítások közül melyik igaz, melyik hamis!
A gazdasági vizsgálatok egyik legfontosabb sajátossága a relatív jelleg |
a tömeg és a hányados típusú mutatók elégségesek és alkalmasak a gazdasági döntések előkészítésére. |
A gazdasági tevékenység értékelésénél az összehasonlítás, mint módszertani eszköz eredményesen nem használható. |
2. Gazdaságossági vizsgálatok során összehasonlítást leggyakrabban az alábbi relációkban végzünk: a) különböző időszakok között b) adott tevékenység különböző megoldási lehetőségei között c) tényadatok és normák, elméleti számítások eredményei között Az egyes vizsgálati területekhez rendelje hozzá a jellemző meghatározásokat! Elsősorban a kapacitáskihasználás elemzésénél végzünk ilyen jellegű értékelést, de egyes technikák, technológiák színvonalának értékelésénél is ezt a fajta összehasonlítást alkalmazzuk. A fejlesztési változatok összehasonlítása, a terv-variánsok értékelése az összehasonlítás klasszikus eseteit jelentik. Általában egy bázis adatot, a tényadattal, tényadatot a tervadattal hasonlítunk össze. (a statisztikában megismert viszonyszámok és indexszámítás adja a módszertani alapot.)
3. Jelölje meg az alábbi, a szubjektivitással kapcsolatos állítások közül azokat, amelyek helyesek!
| A szubjektivitás a döntéshozóknál nem jelent problémát, mert saját objektív véleményüket viszik végig;
| A szubjektivitás is az "objektív" értékelést befolyásoló tényezők közé tartozik;
| A szubjektivitás jelentősége, hogy a részrendszerek egyedi értékelésénél nélkülözhetetlen szerepe van;
| A szubjektivitást jellemzi, hogy a megfigyelt tények értékelését "saját szemüvegünkön" keresztül végezzük.
4. Jelölje be az állítások alatt a kívánt választ! (1) Alapprobléma a ráfordítások és az eredmények számbavételénél a múltbéli, jelen és jövőbeli illetve az egyszeri és folyamatos ráfordítások (és eredmények) összemérhetőségének biztosítása. (2) A termelés során felmerült összes ráfordítás, illetve az elért eredmények együttes, átfogó és számszerű elemzése csakis "érték" alapon, pénzben kifejezve oldható meg.
| Az első mondat igaz, a második is igaz, továbbá ok és okozati összefüggés van köztük.
| Az első mondat igaz, a második is igaz, de ok és okozati összefüggés nincs köztük.
| Az első mondat igaz, a második hamis.
| Az első mondat hamis, a második igaz.
| Mindkét mondat önmagában is hamis.
5. Jelölje meg az alább állítások közül azokat, amelyek helyesek!
| Gazdaságossági számítások eredményei lehetőséget adnak az objektív döntésre.
| Gazdaságossági számítások végeredményei, különösen a számszerű eredményekből levonható következtetések "csak" közelítő jellegűek.
| Korszerű módszerekkel végzett számítások abszolút biztonságot adnak.
| Közelítő jelleg nem zárja ki a helyes döntés lehetőségét.
| Gazdaságossági számítások pontatlansága bizonytalanságot okoz a döntéseknél.
6. Rendelje hozzá az alábbi számításokhoz (a, b, c) melyik matematikai kifejezés tartozik (A-F)! a) kamatos-kamatszámítások: b) diszkontálás: c) jelenérték számítás: A) R= T o [ i ( 1+i ) N ( 1+i ) N −1 ] B) R= T N i ( 1+i ) N −1 C) T N = T 0 (1+i) N D) T o = T N ( 1+i ) −N = T N D E) T o =R[ ( 1+i ) N −1 i ( 1+i ) N ] F) T N =R ( 1+i ) N +R ( 1+i ) N−1 +... ...R ( 1+i ) 2 +R( 1+i ),v a g y: T N =R [ ( 1+i ) N +...+ ( 1+i ) 2 + ( 1+i ) ]