KURZUS: Közlekedés-gazdaságtan I.

MODUL: A gazdasági eredményesség általános mértékkategóriái a közlekedésben

12. lecke: A jövedelmezőség (rentabilitás)

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 98-104. oldalhoz tartozó tananyagot.
A lecke lényegét jól meghatározza a közgazdasági kurzusból már ismert P.A. Samuelson alábbi meghatározása: "Egy ember gazdasági helyzetének mérésére használt két leggyakoribb mérőeszköz: a jövedelem és a vagyon. Döntő fontosságú annak megértése, hogy a vagyon pénzállomány, míg a jövedelem pénzáramlás."
A lecke eredményes feldolgozásához legyen tisztában az alábbi fogalmakkal, összefüggésekkel;
A leckéhez tartozó fogalmak, összefüggések:
rentabilitás, nyereség, jövedelmezőségi szint, költséghányad, jövedelmezőségi tényező, fedezeti költségszámítás, költségfedezeti pont, jövedelmezőségi karakterisztika, marginális bevétel, marginális költség, tőkemegtérülési ráta, eszközhatékonysági mutató, likviditás, forgási sebesség, részvényérték, kamatfedezet
Tevékenységek
A lecke tanulása során végezze el az alábbi feladatokat, amelyek segítségével képes lesz a követelmények teljesítésére!
Tudjuk, hogy a rentabilitás; jövedelmezőséget jelent, jelesül azt az esetet, amikor az árbevétel nemcsak a költségekre nyújt fedezetet; ekkor a termelést jövedelmezőnek, rentábilisnak tekintjük. Ennek birtokában ismerje a jövedelmezőséget jellemző mutatókat, Tudja értelmezni a fedezeti költségszámítást jellemzői, és a diagram összefüggései alapján; Az összefüggést szemlélteti az alábbi 5.20. ábra. (A jegyzet 99. oldalán hivatkoznak az ábrára.)
Költségfedezeti diagram
5.20. ábra
A nyereség alakulását a termelés volumenének változása függvényében az alábbi 5.21. ábra mutatja. (A jegyzet 99. oldalán hivatkoznak az ábrára.)
Nyereség változása a teljesítmény függvényében
5.21. ábra
Az alábbi jövedelmezési karakterisztika 5.22. ábra mutatja az egyes T értékhez tartozó (B-K) tiszta eredmény, a nyereség alakulását, adott egységár (p=const.) mellett;
Jövedelmezőségi karakterisztika (p=const)
5.22. ábra
A fentiek ismeretében tudja meghatározni, hogy milyen információkat nyújt a jövedelmezőségi karakterisztika, Tudja értelmezni jellemzői alapján, hogy mikor egyenlő a marginális bevétel a marginális költséggel Az alábbi 5.23. ábra az összbevétel, az átlagbevétel és a marginális bevétel alakulását mutatja;
Az összbevétel, az átlagbevétel és a marginális bevétel alakulása (p6const)
5.23. ábra
A piaci mechanizmus működését vázolja az alábbi 5.24. ábra;
A piaci mechanizmus működésének illusztrálása a szállításban
(Forrás: Magyar I. Várlaki P. Szállításgazdaságtan és a piaci mechanizmus KJK. Bp. 1983)
5.24. ábra
A szállítási piacra is jellemző, hogy nem létezik ideális egyensúlyi állapot, mindig jelen van a hiány, a slack (kihasználatlan erőforrás) és a súrlódás. Ezek ismeretében hogyan értelmezhető a "hiány", a "slack" és a "súrlódás" fogalma a közlekedésben? A szállítási keresleti függvények alaptípusait az alábbi 5.25. ábra foglalja össze: (A jegyzet 101. oldalán utalnak az ábrára.)
Szállítási keresleti görbék: a) merev, b) rugalmas, c) egységnyi rugalmasságú, d) teljesen merev, ill. végtelen rugalmas
(Forrás: Borotvás E.: Közlekedésgazdaságtan Tankönyvkiadó Bp. 1991)
5.25. ábra
A szállítási teljesítménytől függő keresleti és kínálati görbék alakulását az alábbi 5.26. ábra mutatja. (A jegyzet 101. oldalán utalnak az ábrára.)
Az egyensúlyi árszint (tarifa) kialakulása a kereslet és kínálat hatására
5.26. ábra
Ismerje a szállítási tarifa egyensúlyi ártól való eltérésének/eltérítésének kérdésének hatásait, Ismerje, tudja értelmezni a tőkemegtérülést jellemző mutatókat, Ismerje, tudja értelmezni a pénzforgalmi könyvelés adatai alapján számítható jövedelmezőségi mutatókat.
Követelmények
A leckét akkor sikerült megfelelően elsajátítania, ha Ön képes
jellemzői alapján felismerni a jövedelmezőséget jellemző mutatókat, a fedezeti költségszámítás jellemzőit meghatározni, megjelölni, meghatározni, hogy milyen információkat nyújt a jövedelmezőségi karakterisztika, egyértelmű választ adni, hogy mikor egyenlő a marginális bevétel a marginális költséggel, jellemzői alapján meghatározni, hogy a közlekedésben mit jelent a "hiány", a "slack" és a "súrlódás" fogalma, ismertetni/felismerni a szállítási tarifa egyensúlyi ártól való eltérésének/eltérítésének kérdésének hatásait, meghatározni/kiválasztani a tőkemegtérülést jellemző mutatókat, meghatározni/kiválasztani a pénzforgalmi könyvelés adatai alapján számítható jövedelmezőségi mutatókat.
Önellenőrző kérdések

| 1. Jelölje meg, hogy az alábbi kifejezés melyik rentabilitás mutatót fejezi ki! ( B−K ) B = N y B
| jövedelmezőség feltétele
| A jövedelmezőség "tömeg" a típusú mutatója,
| jövedelmezőségi tényező,
| jövedelmezőségi szint
| költséghányad
2. Az alábbiak közül melyik nem a fedezet fogalmát határozza meg?
| Fedezet az, amikor a bevétel megegyezik a költséggel.
| Fedezet az, amikor a bevételből levonjuk a proporcionális költségeket.
| A fedezetnek kell "fedezetet " nyújtani a fix költségekre és a nyereségre.
3. Jelölje meg azokat, amelyek a jövedelmezőségi karakterisztikát jellemzi!
| karakterisztika mutatja az egyes T értékekhez tartozó (B - K) tiszta eredmény, a nyereség alakulását, adott egységár (p = const) mellett.
| Maximális nyereség a maximális bevételnél van.
| Cournot féle pont megmutatja, hogy hol van a nyereség maximuma.
| Ha a marginális bevétel megegyezik a marginális költséggel ott van a nyereség maximuma.
4. Jelölje meg, hogy a fenti állítás melyik szállítási piac jellemzőjének felel meg! "Az időben és összetételében egyaránt ingadozó szállítási keresletet a kínálat csak bizonyos késéssel tudja követni, a várható kereslet alakulása csak valószínűsíthető, esetenként jelentős becslési hibával."
| A slack;
| A hiány,
| A súrlódás.
5. Az alábbi felsoroláshoz (A-D), melyik szállítási keresleti görbe tartozik? Írja be a megfelelő görbe betűjelét (a-d)! A) teljesen merev, ill. végtelen rugalmas B) merev C) egységnyi rugalmasságú D) rugalmas