KURZUS: Közlekedés-gazdaságtan I.

MODUL: Bevezetés a közlekedés-gazdaságtanba

1. lecke: A közlekedés-gazdaságtan tárgya és tartalma

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Válogatott fejezetek a közlekedés-gazdaságtanból című jegyzet 3-8. oldalhoz tartozó tananyagot.
Tanulmányozza és ismerje meg a leckében bevezetett fogalmakat, összefüggéseket a közlekedésgazdaságtan tárgyát, vizsgálati módszerét.
A leckéhez tartozó fogalmak, összefüggések:
"gazdasági gondolkodás", közlekedés-gazdaságtan mint tananyag, közlekedésgazdaságtan mint ágazati gazdaságtan, ágazati sajátosságok, közlekedésgazdaságtan tárgya, vizsgálati és elemzési szemlélet és módszerek változása.
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
jellemzői alapján gyűjtse ki, hogy mit értünk gazdasági gondolkodás alatt. Tudjon válaszolni, hogy a közlekedésgazdaságtan milyen ismérvek/jellemzők alapján illeszkedik a gazdaságtudományok rendszerébe. Ismerje meg a közlekedésgazdaság sajátosságait, milyen hatást gyakorolnak a termelési folyamatra Jegyezze meg, hogy mivel foglalkozik a közlekedésgazdaságtan, melyek a vizsgálati-elemzési módszerének főbb szempontjai.
Követelmények
A leckét akkor sikerült megfelelően elsajátítania, ha Ön képes
a gazdasági gondolkodás jellemzőit felsorolni/meghatározni, felsorolni a közlekedésgazdaságtan és a gazdaságtudományok kapcsolódási jellemzőit, felsorolni/kiválasztani a közlekedésgazdaság termelési folyamatra gyakorolt sajátosságait, meghatározni a közlekedésgazdaságtan tárgyköreit, felsorolni/kiválasztani vizsgálati- és elemzési módszereit, fejlődési szakaszait
Önellenőrző kérdések

| 1. Mi jellemzi a gazdasági gondolkodás kialakulását? Jelölje meg a helyes választ!
| A makro- és a mikroökonómiai ismeretek, a gondolkodás eszköze amely pontos következtetések levonását segíti elő alkalmazója számára.
| A gazdasági gondolkodás kialakításának szükséges és elégséges feltétele a makroökonómia tárgykörének pontos ismerete.
| A közlekedésgazdaságtan speciális, de önálló tudományterület, így a gazdasági gondolkodás kialakítása is a tárgy sajátos ismeretrendszerén alapul.
1 pont
2. Jelölje meg, hogy az alábbiak közül melyek a tipikus mikroökonómiai, (jelölje A-val) illetve makroökonómiai (jelölje B-vel) kérdések! Egy vállalkozás a piaci feltételek ismeretében milyen stratégiát válasszon termékeinek értékesítésénél? Mi határozz meg a forgalomban lévő pénz mennyiségét, és mi történik ha ingadozik? Ahhoz, hogy egy vállalkozás tevékenység optimális legyen, hogyan használja korlátozott erőforrásait? Hogyan alakul és mitől függ a fogyasztási cikkek iránti kereslet? 1 pont
3. Az alábbiak közül válassza ki azokat a sajátosságokat, amelyek hatást gyakorolnak a termelési folyamatra!
| az ágazat fejlődésének időbeni folyamata,
| a vizsgálat módszerei,
| a termelő tevékenység térbeli, dinamikus jellege,
| a termelő eszközök tulajdonformái
| a bővített újratermelésben elfoglalt helye
| a termék jellege
1 pont
4. Rakja sorrendbe a vizsgálati elemzési módszerek változásának egyes szakaszait!
1. 2. 3. 4. 5. |  |
1 pont